Εχετλαίος

Εχετλαίος ή Έχετλος ήταν το όνομα ενός αγνώστου ως τότε ήρωα που εμφανίστηκε στη μάχη του Μαραθώνα και βοήθησε να αναχαιτιστεί η Περσική εισβολή στην Ελλάδα. Το όνομά του συνδέεται πιθανώς με την εχέτλη (= λαβή αρότρου), που λέγεται ότι κρατούσε για να πολεμά τους Πέρσες. Για αυτόν τον λόγο και κάποιοι ιστορικοί τον αναφέρουν ως αγρότη.

Ο Εχετλαίος κατέβηκε με μεγάλη ορμή από το βουνό Αγρελίκι, πάνω από το σημερινό χωριό Βρανά, σκορπώντας το θάνατο και τον πανικό στους Πέρσες. Η λέξη πανικός προστέθηκε από τότε στο λεξιλόγιο της αρχαίας ελληνικής γλώσσας και προέρχεται από τον θεό Πάνα, γιατί θεωρήθηκε τόσο θαυμαστό το κατόρθωμα του, που υπέθεσαν ότι τον βοηθούσε ο θεός Πάνας ή ότι ο Παν και Έχετλος ήταν ένα και το αυτό πρόσωπο. Σώζεται και επίγραμμα του λυρικού ποιητή Σιμωνίδη του Κείου (556- 468 π.Χ.) από ανάθημα του στρατηγού Μιλτιάδη για τη μάχη του Μαραθώνα:

Όπως θα διηγηθεί μετά τη μάχη ο Επίζηλος του Κουφαγόρου, ενώ πολεμούσε του φάνηκε ότι είδε απέναντί του ένα πανύψηλο οπλίτη, του οποίου τα γένια σκέπαζαν την ασπίδα του και έμοιαζε σαν φάντασμα. Κρατούσε δε στα χέρια του ένα πολύ φωτεινό όπλο άγνωστο σε αυτόν. Πέρασε ακριβώς δίπλα του, σκοτώνοντας πέντε Πέρσες και αυτή η σκηνή ήταν η τελευταία που είδε γιατί τυφλώθηκε από την υπερβολική λάμψη.

Από τον Pfister προσδιορίζεται ως επιφάνεια της μεταβατικής περιόδου από την ομηρική ηρωολατρεία στους νέους θεούς της κλασικής περιόδου.

Παραπομπές-σημειώσεις


Κατηγορία:Πρόσωπα της ελληνικής μυθολογίας